**Hodnotiaca správa koordinátora voľnočasových aktivít**

 **Šk. r. 2022/2023**

Voľný čas je časové obdobie, počas ktorého si svoje činnosti môžeme slobodne vybrať, pričom tieto činnosti vykonávame dobrovoľne, s potešením a prinášajú nám pocit uspokojenia a uvoľnenia. Voľný čas je komplex aktivít mimo pracovných, spoločenských záväzkov, ktorými sa jednotlivec zaoberá zo svojej vôle, aby si buď oddýchol, zabavil sa alebo slobodne zdokonaľoval svoju tvorivú kapacitu.

Pojem voľný čas v sebe zahrňuje: odpočinok, rekreáciu, relaxáciu , zábavu, záujmové činnosti, záujmové vzdelávanie, dobrovoľne spoločensky prospešnú činnosť

**FUNKCIE VÝCHOVY MIMO VYUČOVANIA.**

Výchova mimo vyučovania je špecifická oblasť výchovného pôsobenia; plní funkciu:

* výchovno-vzdelávaciu
* preventívnu
* zdravotnú a sociálnu

***Výchovno-vzdelávacia funkcia*** – prostredníctvom pestrých a zaujímavých činností sa deti motivujú k spoločensky žiaducemu využívaniu voľného času, k získavaniu nových vedomostí, schopností, návykov a tým i rozvoju poznávacích procesov a k celoživotnému vzdelávaniu.

Úspech v záujmových činnostiach prinášajú pocit uspokojenia a príležitosť k sebarealizácii.

***Zdravotná funkcia* –** usmerňuje režim dňa tak, aby pomáhal vytvárať **zdravý životný štýl**, ktorý spočíva v striedaní činností rôzneho charakteru (duševné a telesné činnosti, práca a odpočinok, činnosti organizované a spontánne).

**Pohyb** – dôležitú úlohu zohrávajú pohybové, telovýchovné a športové činnosti, ktoré vo voľnom čase kompenzujú dlhodobé sedenie pri vyučovaní.

**Stravovanie - je potrebné** viesť deti k správnej životospráve a racionálnej výžive. **Hygiena** dodržiavanie hygieny, upevňovanie hygienických návykov.

**Dodržiavanie zásad bezpečnosti práce –** pedagóg je povinný sa oboznámiť s normami platnými pre dodržiavanie zásad bezpečnosti práce.

***Sociálna funkcia*-** Deti sa podieľajú na utváraní bohatých a potrebných sociálnych vzťahoch. Súčasťou sociálnej funkcie je i návyk komunikačných schopností, rozvoj sociálnych kompetencií a oboznamovanie sa s pravidlami spoločenského správania sa.

**Aktivity**:

**September**–Jeseň pani bohatá- Výstavka jesenných plodov

**Október**- V zdravom tele, zdravý duch.-športové súťaže

**November**- Potulky svetom rozprávok- čitateľský maratón

**December**– Vianočné tvorivé dielne

**Január**- Les v zime- výtvarná súťaž

**Február**- Karneval

**Marec**- Rozprávkový minikvíz

**Apríl**- Tancujeme pre radosť-diskotéka

**Máj**- Kvietok pre mamičku

**Jún**- Vychádzka a hry v prírode, kolobežková súťaž

Vypracovala :Bc.Jana Králová

 Koordinátor voľnočasových aktivít, v. r